**C.1 ผลและกระบวนการรับสมัครและคัดเลือกผู้เรียน**

|  |  |  |  |  |
| --- | --- | --- | --- | --- |
| **C.1.1** | **:** | **มีการใช้ข้อมูลที่เกี่ยวข้องในการกำหนดคุณสมบัติและจำนวนรับที่เหมาะสม** | | |
| **ปีที่ใช้ในการประเมิน** | | | **:** | ปีการศึกษา 2563 |
| **ผู้รับผิดชอบ Criteria** | | | **:** | พิชญดา พงษ์พานิช / ทรงเกียรติ ปานพันธ์โพธิ์ / สุระศักดิ์ อาษา |
| **หน่วยงาน** | | | **:** | สำนักบริหารและพัฒนาวิชาการ |

**ผลการดำเนินงาน :**

# **ระดับปริญญาตรี**

# มหาวิทยาลัยแม่โจ้ ได้ดำเนินการแต่งตั้งคณะกรรมการเฉพาะกิจ ในกระบวนการรับสมัครผู้เรียนเพื่อคัดเลือกเข้าศึกษาต่อ ในระดับปริญญาตรี หลักสูตร 4 และ 5 ปี และ หลักสูตร 4 ปีเทียบเข้าเรียน ซึ่งมหาวิทยาลัยแม่โจ้ มีหลักสูตรที่ดำเนินการรับสมัครทั้งหมด 13 คณะ 3 วิทยาลัย 54 หลักสูตรทั้ง 3 วิทยาเขต คือ จังหวัดเชียงใหม่ จังหวัดแพร่ และจังหวัดชุมพร [(คำสั่งแต่งตั้งคณะกรรมการ)](https://erp.mju.ac.th/openFile.aspx?id=NDMyNzU5&method=inline)

มหาวิทยาลัยแม่โจ้ได้ดำเนินการกำหนดปฏิทินการรับนักศึกษา ตามปฏิทินการรับนักศึกษาของที่ประชุมอธิการบดีแห่งประเทศไทย (ทปอ.) เพื่อให้เกิดความสอดคล้องในการรับสมัครนักศึกษาในสถาบันการศึกษาทั่วประเทศ โดยที่ประชุมคณะกรรมการเฉพาะกิจในการดำเนินการรับสมัครผู้เรียน ได้มีมติในการกำหนดนโยบาย / หลักเกณฑ์ / ระเบียบ / วิธีการรับนักศึกษาประจำปีการศึกษา 2563 ตามมติในคราวประชุม [ครั้งที่ 1/2563](https://erp.mju.ac.th/openFile.aspx?id=NDM1MzM2&method=inline) ในวันอังคารที่ 8 ตุลาคม 2563 เวลา 11.00-12.00 น. โดยมีรายละเอียดดังนี้

**รอบที่ 1** มีสัดส่วนการรับ 70% โดยรับสมัครแบบ Portfolio แบ่งเป็น

1. การจัดสรรโควตาให้สถาบันการศึกษาทั่วประเทศที่ได้จัดทำบันทึกข้อตกลงความร่วมมือกับมหาวิทยาลัย (MOU) ซึ่งมีทุกภาคจำนวนประมาณ 1,500 โรงเรียน
2. การจัดสรรโควตาให้สถาบันการศึกษาทั่วประเทศที่ไม่ได้จัดทำบันทึกข้อตกลงความร่วมมือกับมหาวิทยาลัย
3. การรับสมัครแบบรับตรง คือเปิดโอกาสให้ผู้สนใจสมัครได้เอง โดยไม่จำเป็นต้องผ่านการพิจารณาจากสถาบันการศึกษา

**รอบที่ 2** มีสัดส่วนการรับ 10% โดยรับสมัครแบบ Quota

1. เป็นการรับนักศึกษาประเภทโควตา โครงการพิเศษต่าง ๆ ประกอบไปด้วย
   1. โครงการเด็กดีมีที่เรียน “ผ่านสานักงานเขตพื้นที่การศึกษามัธยมศึกษาเขต 34-42”
   2. โครงการลูกหลานเกษตรไทย ก้าวไกลในยุคดิจิทัล “ผ่านสำนักงานสภาเกษตรกรจังหวัด 77 จังหวัด”
   3. โครงการผู้มีความสามารถพิเศษทาง (ดนตรี-กีฬา-นาฏศิลป์-ศิลปวัฒนธรรม)
   4. นักศึกษาชาวไทยภูเขา
   5. ทุนกรมการปกครอง
   6. โควตาบุตรหลานศิษย์เก่าแม่โจ้
   7. โควตาบุตรหลานบุคลากรแม่โจ้
   8. โครงการนักศึกษาพิการ
2. การรับสมัครแบบรับตรง

**รอบที่ 3-4** มีสัดส่วนการรับ 5% โดยรับสมัครแบบ Admissions 1-2 โดยรับสมัครผ่านระบบคัดเลือกกลางบุคคลเข้าศึกษาในสถาปันอุดมศึกษา (MyTCAS 63)

**รอบที่ 5** มีสัดส่วนการรับ 5% โดยรับสมัครแบบรับตรงอิสระ

ทั้งนี้ มหาวิทยาลัยกำหนดการเปิดภาคการศึกษาในปีการศึกษา 2563 [(สัดส่วน และปฏิทินการรับนักศึกษา)](https://erp.mju.ac.th/openFile.aspx?id=NDM1MzM2&method=inline) ให้สอดคล้องกับรอบการรับสมัครที่มหาวิทยาลัยกำหนด (TCAS63 รอบที่ 1-5) โดยในปีการศึกษา 2563 ได้นำข้อเสนอแนะจากปีการศึกษา 2562 มาปรับใช้ ได้แก่ การกำหนดหลักเกณฑ์การรับสมัคร การกำหนดคุณสมบัติของผู้สมัคร การกำหนดสัดส่วนการรับสมัครแต่ละประเภท และการประชาสัมพันธ์หลักสูตรเชิงรุกในด้านต่าง ๆ จึงทำให้การรับนักศึกษา ในปีการศึกษา 2563 มีปริมาณที่มากขึ้นจากปีการศึกษา 2562 ซึ่งผลการรับนักศึกษาดังกล่าว มาจากการให้ความร่วมมือจากทุกคณะ/สาขาวิชา ในการปรับปรุง มคอ. 2 และการเปลี่ยนแปลงคุณสมบัติของผู้สมัครให้มีความหลากหลายและเพิ่มทางเลือกมากขึ้น เช่น จากเดิมรับแต่ผู้สำเร็จการศึกษามัธยมศึกษาปีที่ 6 แผนการเรียนวิทยาศาสตร์-คณิตศาสตร์ ก็เปลี่ยนแปลงเป็นรับแผนการเรียนศิลป์-คณิตศาสตร์ หรือทุกแผนการเรียน และการลดผลการเรียน GPAX เช่น บางคณะ/สาขา จากเดิม รับ 2.75 ขึ้นไป ก็ลดเป็น 2.50 หรือบางคณะ/สาขา จากระบุผลการเรียน เป็นไม่ระบุผลการเรียน ทำให้ยอดผู้สมัครเข้าเป็นนักศึกษามีจำนวนมากขึ้น และบางสาขาวิชาได้ทำการปรับลดแผนการรับนักศึกษาลง ทำให้ผลที่ได้รับบรรลุผลสำเร็จเป็นไปตามเป้าหมายได้ใกล้เคียงกับยอดแผนการรับนักศึกษาร้อยเปอร์เซ็นต์

ซึ่งในการกำหนดคุณสมบัติและจำนวนรับนักศึกษานี้ จะกำหนดตามรอบการรับสมัคร [(หนังสือแจ้งข้อมูลไปยังคณะ)](https://erp.mju.ac.th/openFile.aspx?id=NDMyNzU3&method=inline) และตามรายละเอียดหลักสูตร (มคอ.2) [(หนังสือแจ้งข้อมูลจากผู้รับผิดชอบหลักสูตร)](https://erp.mju.ac.th/openFile.aspx?id=NDMyNzU1&method=inline)

โดยทางสำนักบริหารและพัฒนาวิชาการ ได้รับเป้าหมายจำนวนรับนักศึกษา จากทางกองแผนงาน มหาวิทยาลัยแม่โจ้ เพื่อเป็นตัวชี้วัดในการประเมินความสำเร็จของกระบวนการรับนักศึกษาในปี 2563 และได้ทำการประสานงานข้อมูลคุณสมบัติและจำนวนรับนักศึกษาของแต่ละหลักสูตร เพื่อดำเนินการจัดทำประกาศรับสมัครนักศึกษาประจำปีการศึกษา 2563 ในแต่ละรอบ (TCAS63 รอบที่ 1-5) [(ประกาศรับสมัครนักศึกษา 2563)](https://erp.mju.ac.th/openFile.aspx?id=NDMyNzYy&method=inline)

# สำนักบริหารและพัฒนาวิชาการได้จัดทำโครงการเผยแพร่ประชาสัมพันธ์การรับสมัครนักศึกษามหาวิทยาลัยแม่โจ้ ประจำปีการศึกษา 2563 ตามแผนการดำเนินงานของงบประมาณปี 2563 ผ่านช่องทางต่าง ๆ ดังนี้

# (1) การเผยแพร่ประชาสัมพันธ์การรับสมัครนักศึกษามหาวิทยาลัยแม่โจ้ ประจำปีการศึกษา 2563 ผ่านช่องทางไปรษณีย์ไปยังสถานศึกษาทั่วประเทศ [(หนังสือนำส่งไปยังสถานศึกษา)](https://erp.mju.ac.th/openFile.aspx?id=NDMyNzk1&method=inline) เพื่อมีเป้าหมายในการสื่อสารการรับสมัครนักศึกษาในรูปแบบหนังสือราชการที่มีลายลักษณ์อักษร และเป็นทางการ โดยในหนังสือได้แนบรายละเอียดวิธีการรับสมัคร ขั้นตอนการสมัคร กำหนดการรับสมัคร ไปยังกลุ่มเป้าหมายที่อยู่ในสถาบันการศึกษา ระดับชั้นมัธยมศึกษาปีที่ 6 หรือเทียบเท่า เพื่อสมัครเข้าศึกษาต่อสำหรับหลักสูตร 4 และ 5 ปี และนักศึกษาระดับประกาศนียบัตรวิชาชีพชั้นสูง ปวส. หรือเทียบเท่า เพื่อสมัครเข้าศึกษาต่อสำหรับหลักสูตร 2 ปีต่อเนื่อง หรือ 4 ปีเทียบเข้าเรียน

(2) การเผยแพร่ประชาสัมพันธ์การรับสมัครนักศึกษามหาวิทยาลัยแม่โจ้ ประจำปีการศึกษา 2563 ผ่านช่องทางโดยตรงตามโรงเรียนในภูมิภาคต่าง ๆ โดยทางสำนักบริหารและพัฒนาวิชาการได้ดำเนินการประสานกับทางหลักสูตรที่มีความประสงค์จะเข้าร่วมโครงการ และได้ดำเนินการประชาสัมพันธ์การรับสมัครเพื่อให้เข้าถึงนักเรียนกลุ่มเป้าหมายโดยตรงตามโรงเรียนต่าง ๆ

(3) การเผยแพร่ประชาสัมพันธ์การรับสมัครนักศึกษามหาวิทยาลัยแม่โจ้ ประจำปีการศึกษา 2563 ผ่านช่องทางป้ายคัตเอาท์ และจอภาพ LED บริเวณด้านหน้ามหาวิทยาลัยแม่โจ้ เพื่อกลุ่มเป้าหมายที่อยู่บริเวณมหาวิทยาลัยแม่โจ้ได้รับทราบ

# (4) การเผยแพร่ประชาสัมพันธ์การรับสมัครนักศึกษามหาวิทยาลัยแม่โจ้ ประจำปีการศึกษา 2563 ผ่านช่องทางสื่อโซเชียลมีเดีย ของทางมหาวิทยาลัยแม่โจ้ อาทิ เว็บไซต์ของทางมหาวิทยาลัย เว็บไซต์ของสำนักบริหารและพัฒนาวิชาการ ([www.admissions.mju.ac.th](http://www.admissions.mju.ac.th)) เว็บไซต์มหาวิทยาลัยแม่โจ้ ([www.mju.ac.th](http://www.mju.ac.th)) เพจหลักมหาวิทยาลัยแม่โจ้ เพจ MJU Radio เป็นต้น เพื่อสื่อสารไปยังกลุ่มเป้าหมายที่รับสารผ่านทางสื่อโซเชียลมีเดีย

(5) การเผยแพร่ประชาสัมพันธ์การรับสมัครนักศึกษามหาวิทยาลัยแม่โจ้ ประจำปีการศึกษา 2563 ผ่านช่องทางสื่อโซเชียลมีเดียภายนอกอื่น ๆ อาทิ เว็บไซด์ Dek-d.com เป็นต้น เพื่อสื่อสารไปยังกลุ่มเป้าหมายภายนอกที่ค้นหาข้อมูลการรับสมัครนักศึกษาผ่านสื่อโซเชียลมีเดียทางด้านการศึกษา

# กระบวนการรับสมัครนักศึกษาระดับปริญญาตรีกำหนดให้มีวิธีการรับนักศึกษาผ่านอินเตอร์เน็ตทางเว็บไซต์ www.admissions.mju.ac.th และชำระเงินค่าสมัครผ่านบริษัทเคาน์เตอร์เซอร์วิส หรือ บมจ.ธนาคารกรุงเทพ [(ตัวอย่างใบสมัครและใบชำระเงินค่าสมัคร)](https://erp.mju.ac.th/openFile.aspx?id=NDMyNzY5&method=inline) เพื่อความสะดวกรวดเร็วของผู้สมัคร โดยทางสำนักบริหารและพัฒนาวิชาการ ได้มีหน้าที่ความรับผิดชอบในส่วนของงานรับเข้า ในการตรวจสอบใบสมัครและตรวจเอกสารหลักฐานการสมัครให้สมบูรณ์ตามคุณสมบัติที่ทางหลักสูตรได้กำหนดไว้ และหน้าที่ความรับผิดชอบงานในส่วนของงานเทคโนโลยีสารสนเทศ ได้ดำเนินการจัดทำเว็ปไซด์และเขียนโปรแกรมในการรับสมัครนักศึกษา

# เมื่อสิ้นสุดการรับสมัคร ทางสำนักบริหารและพัฒนาวิชาการจะรวบรวมใบสมัครและจัดส่งไปให้อาจารย์ผู้รับผิดชอบหลักสูตรทำการพิจารณาคุณสมบัติผู้สมัครในแต่ละรอบการรับสมัคร [(หนังสือแจ้งข้อมูลไปยังคณะ)](https://erp.mju.ac.th/openFile.aspx?id=NDMyNzU4&method=inline) โดยให้ทางสาขาวิชาทำการประเมินและการคัดเลือกผู้สมัครจากใบสมัคร แฟ้มผลงาน ผลการเรียน และการสอบตามคุณสมบัติและวิธีการคัดเลือกของหลักสูตรที่ได้กำหนดไว้ในประกาศ โดยทางหลักสูตรจะต้องทำการแจ้งผลการคัดเลือก-สอบคัดเลือก มายังสำนักบริหารและพัฒนาวิชาการ [(หนังสือแจ้งข้อมูลจากผู้รับผิดชอบหลักสูตร)](https://erp.mju.ac.th/openFile.aspx?id=NDMyNzYx&method=inline) เพื่อจัดทำประกาศผลการคัดเลือก และพิจารณาว่าเป็นไปตามแผนการรับสมัครนักศึกษาประจำปีการศึกษา 2563 หรือไม่ หากไม่เป็นไปตามแผนการรับก็จะดำเนินการปรับจำนวนการรับและจัดทำประกาศคัดเลือก-สอบคัดเลือกในรอบต่อไป [(ประกาศผลการคัดเลือก)](https://erp.mju.ac.th/openFile.aspx?id=NDMyNzYw&method=inline)

**แผน/ผลสถิติการรับนักศึกษาปีการศึกษา 2561-2563 ดังนี้**

|  |  |  |  |
| --- | --- | --- | --- |
| **แผน/ผล** | **ปีการศึกษา 2561** | **ปีการศึกษา 2562** | **ปีการศึกษา 2563** |
| **แผน** | 4,695 คน | 4,495 คน | 4,345 คน |
| **ผล** | 3,994 คน | 3,174 คน | 3,393 คน |

จากสถิติการรับนักศึกษาดังกล่าว แสดงให้เห็นแนวโน้มของจำนวนการรับนักศึกษารายละเอียดดังนี้ ผลการรับนักศึกษาประจำปี 2561 คิดเป็น 85.1% ผลการรับนักศึกษาประจำ  
ปี 2562 คิดเป็น 70.6% ผลการรับนักศึกษาประจำ ปี 2563 คิดเป็น 78.1% จากผลการรับนักศึกษาประจำปีการศึกษา 2563 พบว่า เพิ่มขึ้นเมื่อเทียบกับปี 2562 แต่ลดลงเมื่อเทียบกับปี 2561 [(สรุปจำนวนรับนักศึกษาปีการศึกษา 2563)](https://erp.mju.ac.th/openFile.aspx?id=NDMyNzY0&method=inline)

จากการประเมินพบว่ามีสาเหตุมาจากปัจจัยภายในและปัจจัยภายนอก อาทิ

1. อัตราการเกิดของประชากรลดน้อยลงทำให้นักเรียนที่จะศึกษาต่อในระดับมหาวิทยาลัยลดลง

(2) นโยบายการรับนักศึกษาของสำนักงานคณะกรรมการการอุดมศึกษา (กระทรวงอุดมศึกษา วิทยาศาสตร์ วิจัยและนวัตกรรม) กำหนดให้มหาวิทยาลัยที่เป็นสมาชิกที่ประชุมอธิการบดีแห่งประเทศไทย (ทปอ.) เข้าร่วมปฏิทินการรับนักศึกษาระดับอุดมศึกษาแบบเดียวกัน คือ Thailand University Central Admission System (TCAS) โดยทุกมหาวิทยาลัยต้องใช้ปฏิทินการรับนักศึกษาเดียวกัน ทำให้เกิดการแข่งขันระหว่างสถาบันอุดมศึกษา

(3) พฤติกรรมนักเรียนเป้าหมายที่รับสารผ่านช่องทางสื่อโซเชียลมีเดียต่าง ๆ และติดตามข่าวสารการตามกระแสนิยม

(4) การแพร่ระบาดของสถานการณ์โรคระบาดโควิด-19 ทำให้ลดการเคลื่อนย้ายของนักเรียนในต่างจังหวัดและส่งผลต่อการชะลอการศึกษาในระดับอุดมศึกษา

(5) เศรษฐกิจถดถอย เนื่องมาจาก ผลกระทบจากการแพร่ระบาดของสถานการณ์  
โรคระบาดโควิด-19 ส่งผลต่อรายได้ของผู้ปกครองของนักเรียนที่จะเข้าสู่ระดับอุดมศึกษา

(6) โครงสร้างการบริหารงานของหน้าที่ความรับผิดชอบทางด้านรับเข้าที่ไม่ได้ตั้งเป็นงานในโครงสร้างการบริหารงาน

(7) การขาดอัตรากำลังทางด้านงานรับเข้า โดยมีอัตรากำลังเพียง 2 อัตรา คือ   
(1) ข้าราชการพลเรือน 1 ตำแหน่ง (2) พนักงานจ้างเหมา 1 ตำแหน่ง (จ้างจากเงินรายได้ค่าสมัครซึ่งไม่มีสวัสดิการ)

และจากการสำรวจปัจจัยที่มีผลต่อการเลือกเข้าศึกษาต่อในระดับปริญญาตรี มหาวิทยาลัยแม่โจ้ ประจำปีการศึกษา 2563 ซึ่ง([การสำรวจพบว่า](https://erp.mju.ac.th/openFile.aspx?id=NDM1MzQy&method=inline))

อันดับแรกนักศึกษาจำนวนร้อยละ 60.39 เลือกเข้าศึกษาต่อมหาวิทยาลัยเพราะเป็นสาขาวิชาที่ตนเองสนใจเรียน

รองลงมานักศึกษาจำนวนร้อยละ 15.83 เลือกเข้าศึกษาต่อมหาวิทยาลัยโดยได้รับอิทธิพลจากบิดามารดา

ร้อยละ 9.86 เข้าศึกษาต่อเพราะความมีชื่อเสียงของมหาวิทยาลัย

ร้อยละ 9.65 เป็นเพราะมหาวิทยาลัยอยู่ใกล้บ้าน

ร้อยละ 6.14 เลือกเข้าศึกษาเพราะมหาวิทยาลัยมีค่าใช้จ่ายส่วนตัวไม่แพง

ร้อยละ 3.63 เลือกเข้าศึกษาโดยได้รับอิทธิพลจากครูอาจารย์

ร้อยละ 3.86 เลือกเข้าศึกษาโดยได้รับอิทธิพลจากข่าวสารการประชาสัมพันธ์

จากข้อมูลการรับเข้านักศึกษาปีการศึกษา 2563 ซึ่งมีจำนวนนักศึกษาน้อยกว่า 5 คน ในหลายหลักสูตรของมหาวิทยาลัยแม่โจ้ - แพร่ เฉลิมพระเกียรติ จึงชะลอการรับนักศึกษาใน  
ปีการศึกษา 2563 นอกจากนี้ยังมีการกำหนดคุณสมบัติการรับนักศึกษาเพิ่มเติม คือ รับนักศึกษาที่จบการศึกษาระดับประกาศนียบัตรวิชาชีพชั้นสูง (ปวส.) เพื่อเทียบเข้าเรียนในหลายหลักสูตร มีผลทำให้สามารถรับนักศึกษาได้เพิ่มขึ้น

**ระดับบัณฑิตศึกษา**

สำนักบริหารและพัฒนาวิชาการ มหาวิทยาลัยแม่โจ้เป็นหน่วยงานกลางของมหาวิทยาลัยแม่โจ้ในการดำเนินงานด้านการรับเข้านักศึกษาใหม่ในระดับบัณฑิตศึกษา ซึ่งฝ่ายบัณฑิตศึกษา ได้สังกัดในโครงสร้างการบริหารงานของสำนักบริหารและพัฒนาวิชาการ โดยได้ยึดถือและปฏิบัติตามข้อบังคับมหาวิทยาลัยแม่โจ้ ว่าด้วยการศึกษาระดับบัณฑิตศึกษา พ.ศ. 2562 ในการพิจารณาคุณสมบัติผู้เข้าศึกษา หลักเกณฑ์การรับเข้าศึกษารวมไปถึงการดำเนินงานในกระบวนการรับนักศึกษาเข้าศึกษาต่อระดับบัณฑิตศึกษา [(อ้างอิง : ข้อบังคับฯ พ.ศ.2562)](http://www.grad.mju.ac.th/back_office/file_document/doc_th_202007131024051594610645Graduate%20Regulations%202562.pdf) โดยมีขั้นตอนในการดำเนินงาน ดังนี้

ผู้สนใจเข้าศึกษาต่อระดับบัณฑิตศึกษา

ระบบรับสมัครเข้าศึกษาต่อ

Online

ฝ่ายบัณฑิตศึกษาตรวจสอบข้อมูล  
ในเบื้องต้น และบันทึกข้อมูลในระบบ

คณะกรรมการเพื่อดำเนินการ  
รับบุคคลเพื่อสอบคัดเลือก  
ในแต่ละคณะ/วิทยาลัย

ฝ่ายบัณฑิตศึกษาตรวจสอบข้อมูลในเบื้องต้น   
และรวบรวมข้อมูลจัดส่งไปยังหลักสูตรต่างๆ  
ในคณะ/วิทยาลัยตามรอบการรับสมัคร เพื่อพิจารณา


สมัครด้วยตนเอง

ที่ฝ่ายบัณฑิตศึกษา

โดยในปีการศึกษา 2563 ที่ผ่านมาฝ่ายบัณฑิตศึกษาปรับมาใช้การรับสมัครผ่านระบบออนไลน์แบบเต็มรูปแบบ เพื่อลดความเสี่ยงในช่วงสถานการณ์การระบาดของโรคติดเชื้อไวรัสโคโรนา 2019 หรือโรคโควิค-19 (Coronavirus Disease (COVID 19))

ทั้งนี้ ฝ่ายบัณฑิตศึกษาทำหน้าที่ในการประสานงานกับหลักสูตรต่าง ๆ ในการเปิดรับนักศึกษาใหม่ เพื่อขอข้อมูลการรับสมัครบุคคลเข้าศึกษาต่อระดับบัณฑิตศึกษา [(อ้างอิง : ตัวอย่างหนังสือขอข้อมูลการรับสมัคร)](https://erp.mju.ac.th/openFile.aspx?id=NDM0ODE1&method=inline) และขอข้อมูลคณะกรรมการเพื่อดำเนินการรับบุคคลเพื่อสอบคัดเลือก [(อ้างอิง : ตัวอย่างหนังสือขอข้อมูลคณะกรรมการสอบ)](https://erp.mju.ac.th/openFile.aspx?id=NDM0ODI2&method=inline) โดยทางหลักสูตรจะเป็นผู้กำหนดรายชื่อ [(อ้างอิง :   
ส่งรายชื่อคณะกรรมการสอบ)](https://erp.mju.ac.th/openFile.aspx?id=NDM0ODI5&method=inline)เพื่อแต่งตั้งคณะกรรมการเพื่อดำเนินการรับบุคคลเพื่อสอบคัดเลือก [(อ้างอิง : คำสั่งคณะกรรมการเพื่อดำเนินการรับบุคคลเพื่อสอบคัดเลือกเข้าศึกษาต่อระดับบัณฑิตศึกษา)](https://erp.mju.ac.th/openFile.aspx?id=NDM0NzQz&method=inline) เพื่อให้กระบวนการสอบคัดเลือก เป็นไปด้วยความเรียบร้อย โปร่งใส ตรวจสอบได้ โดยคณะกรรมการดังกล่าวในแต่ละคณะ/วิทยาลัยจะเป็นผู้กำหนดจำนวนที่จะเปิดรับสมัคร แผนการศึกษา คุณสมบัติของผู้สมัคร คุณสมบัติเฉพาะของสาขาวิชา รายละเอียดการสอบ ค่าธรรมเนียมการศึกษาในแต่ละหลักสูตร [(อ้างอิง : หนังสือแจ้งเปิดรับนักศึกษา)](https://erp.mju.ac.th/openFile.aspx?id=NDM0ODE2&method=inline) ซึ่งฝ่ายบัณฑิตศึกษา จะทำการรวบรวมรายละเอียดจากทุกหลักสูตรที่ทำการเปิดรับนักศึกษา เพื่อจัดทำประกาศมหาวิทยาลัยแม่โจ้ เรื่องการรับสมัครเข้าศึกษาต่อระดับบัณฑิตศึกษา [(อ้างอิง : ประกาศมหาวิทยาลัยแม่โจ้ เรื่อง การรับสมัครเข้าศึกษาต่อระดับบัณฑิตศึกษา ประจำปีการศึกษา 2563)](https://erp.mju.ac.th/openFile.aspx?id=NDM0NzM4&method=inline) โดยในปีการศึกษา 2563 มีบางหลักสูตร งดรับนักศึกษาเนื่องจากมีการปรับปรุงหลักสูตรให้ตรงกับความต้องการของผู้เรียน [(อ้างอิงเอกสารขอปิดรับนักศึกษา)](https://erp.mju.ac.th/openFile.aspx?id=NDU5Mzgx&method=inline) ในส่วนของหลักสูตรที่เป็นหลักสูตรทางด้านวิทยาศาสตร์ (Pure Science) ซี่งมีจำนวนผู้สมัครน้อย ก็จะมุ่งเน้นการดึงนักศึกษาในระดับปริญญาตรีที่มีผลการเรียนดี เข้าศึกษาต่อในระดับบัณฑิตศึกษา โดยมีทุนการทำวิจัยให้แก่นักศึกษาในรูปของนักศึกษาผู้ช่วยวิจัยจากอาจารย์ที่ได้รับการจัดสรรทุนวิจัยจากแหล่งทุนภายนอกมหาวิทยาลัย และมีการจัดสรรทุนการศึกษาจากฝ่ายบัณฑิตศึกษาเช่น ทุนนักศึกษาเรียนดี [(อ้างอิง : ประกาศทุนเรียนดี)](http://www.grad.mju.ac.th/detail_scholarship.php?id_scholarship=14) และทุนศิษย์ก้นกุฏิ [(อ้างอิง : ทุนศิษย์ก้นกุฏิ)](http://www.grad.mju.ac.th/detail_scholarship.php?id_scholarship=20) ตามนโยบายและกลยุทธ์ของที่ประชุมคณะกรรมการอำนวยการสอบคัดเลือกบุคคลเพื่อเข้าศึกษาต่อระดับบัณฑิตศึกษา ที่ได้วิเคราะห์ข้อมูลผลการดำเนินงานการรับเข้าศึกษาต่อระดับบัณฑิตศึกษาในปีที่ผ่านมา มาปรับใช้ในปีการศึกษา 2563

พร้อมกันนี้ ฝ่ายบัณฑิตศึกษา โดยทีมงานประชาสัมพันธ์ จะดำเนินการจัดกิจกรรมเพื่อประชาสัมพันธ์หลักสูตรที่เปิดรับสมัคร [(อ้างอิง : คำสั่งคณะทำงานประชาสัมพันธ์)](http://www.erp.mju.ac.th/openFile.aspx?id=MzI4MzUy&method=inline) รวมถึงการจัดทำสื่อต่าง ๆ เพื่อทำการเผยแพร่ประชาสัมพันธ์ เช่น ป้ายโฆษณาตามจุดต่าง ๆ[(อ้างอิง : ป้ายโฆษณาตามจุดต่างๆ)](https://erp.mju.ac.th/openFile.aspx?id=NDM0NzM5&method=inline) การจัดทำแผ่นพับเพื่อเผยแพร่การรับสมัคร [(อ้างอิง : แผ่นพับประชาสัมพันธ์)](https://erp.mju.ac.th/openFile.aspx?id=NDM0ODM2&method=inline) การจัดทำสปอทโฆษณาเพื่อเผยแพร่ประชาสัมพันธ์ทางสถานีวิทยุ โดยในปีการศึกษา 2563 ฝ่ายบัณฑิตศึกษามุ่งเน้นการประชาสัมพันธ์การรับสมัครนักศึกษาใหม่ฝ่านสื่อสังคมออนไลน์ (Social Media) โดยเป็นการปรับกระบวนการดำเนินงานจากผลการสำรวจด้านการประชาสัมพันธ์ ในกิจกรรมการปฐมนิเทศ  
นักศึกษาใหม่ระดับบัณฑิตศึกษา



ผู้สนใจสามารถสมัครผ่านระบบออนไลน์ [(อ้างอิง : เว็บไซต์การรับสมัคร)](http://www.grad.mju.ac.th/apply/) โดยชำระเงินค่าสมัคร จำนวน 500 บาท (-ห้าร้อยบาทถ้วน-) ผ่านแอปพลิเคชันของธนาคารไทยพาณิชย์ จำกัด (มหาชน) และสามารถดำเนินการส่งใบสมัครพร้อมแนบหลักฐานการสมัครให้กับฝ่ายบัณฑิตศึกษาสมัครผ่านระบบออนไลน์

ฝ่ายบัณฑิตศึกษาจะทำการตรวจสอบเอกสารการสมัครเข้าศึกษาต่อ รวมถึงคุณสมบัติของผู้สมัครสอบเข้าศึกษาต่อ ให้เป็นไปตามเกณฑ์การรับสมัคร จากนั้นเมื่อครบกำหนดเวลารับสมัครฝ่ายบัณฑิตศึกษา จะทำการรวบรวมเอกสารหลักฐาน รวมถึงจัดส่งรายชื่อผู้สมัครไปยังแต่ละหลักสูตรเพื่อให้คณะกรรมการสอบดำเนินการพิจารณาเอกสารการสมัครเข้าศึกษาต่อ และคุณสมบัติของผู้สมัครสอบเข้าศึกษาต่ออีกครั้งหนึ่ง [(อ้างอิง : หนังสือส่งข้อมูลผู้สมัครไปยังคณะ)](https://erp.mju.ac.th/openFile.aspx?id=NDM0ODE4&method=inline)

ฝ่ายบัณฑิตศึกษา

คณะกรรมการเพื่อดำเนินการ

รับบุคคลเพื่อสอบคัดเลือก

คณะ/วิทยาลัย

- รายชื่อคณะกรรมการเพื่อดำเนินการรับเข้าศึกษา

ข้อมูลต่างๆ เช่น

- ข้อมูลหลักสูตรที่เปิดรับสมัคร

- คุณสมบัติของผู้เข้าศึกษา  
- คุณสมบัติเฉพาะของสาขาวิชา

- จำนวนที่เปิดรับสมัครในแต่ละแผนการศึกษา  
- รายละเอียดการสอบ (วัน/เวลา,ข้อเขียน/สัมภาษณ์)

- ค่าธรรมเนียมการศึกษา

- ข้อมูลทุนการศึกษา/ทุนการทำวิจัย

ประกาศรับสมัครเข้าศึกษาต่อ

ระดับบัณฑิตศึกษา

ทีมงานประชาสัมพันธ์  
ของบัณฑิต

ประชาสัมพันธ์รับสมัครฯ

- เว็บไซต์/ Facebook/ Social Media /ป้ายประชาสัมพันธ์/แผ่นพับ

- วิทยุ Fm 95.5 Mhz.

สมัครด้วยตนเอง

ที่ฝ่ายบัณฑิตศึกษา

เว็บไซต์รับสมัคร

Online

**ผลการประเมินตนเอง ระดับ 3** : Inadequate but Minor Improvement Will Make It Adequate